CELEX: 32009R0202
Language: da
Date: 2009-03-16 00:00:00
Title: Kommissionens forordning (EF) nr. 202/2009 af 16. marts 2009 om ændring af forordning (EF) nr. 600/2005 for så vidt angår anvendelse af præparatet af Bacillus licheniformis DSM 5749 og Bacillus subtilis DSM 5750 i foderblandinger, der indeholder lasalocidnatrium (EØS-relevant tekst)

17.3.2009   
            
            
               DA
            
            
               Den Europæiske Unions Tidende
            
            
               L 71/8
            
         
      KOMMISSIONENS FORORDNING (EF) Nr. 202/2009
   af 16. marts 2009
   om ændring af forordning (EF) nr. 600/2005 for så vidt angår anvendelse af præparatet af Bacillus licheniformis DSM 5749 og Bacillus subtilis DSM 5750 i foderblandinger, der indeholder lasalocidnatrium
   (EØS-relevant tekst)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Europa-Parlamentets og Rådets forordning (EF) nr. 1831/2003 af 22. september 2003 om fodertilsætningsstoffer (1), særlig artikel 9, stk. 2, og
   ud fra følgende betragtninger:
   
               (1)
            
            
               Forordning (EF) nr. 1831/2003 indeholder bestemmelser om godkendelse af fodertilsætningsstoffer og om grundlaget og procedurerne for udstedelse af en sådan godkendelse.
            
         
               (2)
            
            
               Præparatet af Bacillus licheniformis DSM 5749 og Bacillus subtilis DSM 5750, der tilhører gruppen af »mikroorganismer«, blev i overensstemmelse med Rådets direktiv 70/524/EØF (2) godkendt uden tidsbegrænsning som fodertilsætningsstof til søer ved Kommissionens forordning (EF) nr. 1453/2004 (3), til slagtekalkuner og kalve på op til tre måneder ved Kommissionens forordning (EF) nr. 600/2005 (4) som senere ændret ved Kommissionens forordning (EF) nr. 2028/2006 (5) samt til slagtesvin og smågrise ved Kommissionens forordning (EF) nr. 2148/2004 (6). Dette tilsætningsstof er senere blevet opført i EF-registret over fodertilsætningsstoffer som et eksisterende produkt i overensstemmelse med artikel 10 i forordning (EF) nr. 1831/2003.
            
         
               (3)
            
            
               Der er i henhold til artikel 7 i forordning (EF) nr. 1831/2003 indgivet ansøgning om ændring af godkendelsen af det pågældende præparat til også at omfatte tilladelse til at anvende præparatet i foder, der indeholder coccidiostatikummet lasalocidnatrium, til slagtekalkuner. Ansøgningen var vedlagt de oplysninger og dokumenter, der kræves i henhold til forordningens artikel 7, stk. 3.
            
         
               (4)
            
            
               EFSA konkluderede i sin udtalelse af 22. oktober 2008, at det var fastslået, at tilsætningsstoffet Bacillus licheniformis DSM 5749 og Bacillus subtilis DSM 5750 er kompatibelt med lasalocidnatrium (7).
            
         
               (5)
            
            
               Betingelserne i artikel 5 i forordning (EF) nr. 1831/2003 er opfyldt.
            
         
               (6)
            
            
               Forordning (EF) nr. 600/2005 bør derfor ændres i overensstemmelse hermed.
            
         
               (7)
            
            
               Foranstaltningerne i denne forordning er i overensstemmelse med udtalelse fra Den Stående Komité for Fødevarekæden og Dyresundhed —
            
         UDSTEDT FØLGENDE FORORDNING:
   Artikel 1
   Bilag III til forordning (EF) nr. 600/2005 ændres som angivet i bilaget til nærværende forordning.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 16. marts 2009.
      
         
            På Kommissionens vegne
         
         Androulla VASSILIOU
         
         
            Medlem af Kommissionen
         
      
   
   
      (1)  EUT L 268 af 18.10.2003, s. 29.
   
      (2)  EFT L 270 af 14.12.1970, s. 1. Ophævet ved forordning (EF) nr. 1831/2003.
   
      (3)  EUT L 269 af 17.8.2004, s. 3.
   
      (4)  EUT L 99 af 19.4.2005, s. 5.
   
      (5)  EUT L 414 af 30.12.2006, s. 26.
   
      (6)  EUT L 370 af 17.12.2004, s. 24.
   
      (7)  Videnskabelig udtalelse afgivet på Europa-Kommissionens foranledning af Ekspertpanelet for Tilsætningsstoffer og Produkter eller Stoffer, der Anvendes i Foder, om kompatibiliteten mellem det mikrobielle produkt Bioplus 2B (Bacillus licheniformis og Bacillus subtilis) og lasalocidnatrium. EFSA Journal (2008) 841, s. 1-7.
   
      BILAG
      I bilag III til forordning (EF) nr. 600/2005 affattes oplysningerne vedrørende E 1700, Bacillus licheniformis DSM 5749 og Bacillus subtilis DSM 5750, således:
      
         
                     EF-nr.
                  
                  
                     Tilsætningsstof
                  
                  
                     Kemisk betegnelse, beskrivelse
                  
                  
                     Dyreart eller -kategori
                  
                  
                     Maksimumsalder
                  
                  
                     Minimumsindhold
                  
                  
                     Maksimumsindhold
                  
                  
                     Andre bestemmelser
                  
                  
                     Tilladelsens varighed
                  
               
                     CFU/kg fuldfoder
                  
               
                     Mikroorganismer
                  
               
                     »E 1700
                  
                  
                     
                        Bacillus licheniformis
                     
                     DSM 5749
                     
                        Bacillus subtilis
                     
                     DSM 5750
                     (i forholdet 1/1)
                  
                  
                     Blanding af Bacillus licheniformis DSM 5749 og
                     
                        Bacillus subtilis DSM 5750 med et mindsteindhold af 3,2 × 109 CFU/g tilsætningsstof (1,6 × 109 af hver bakterie)
                  
                  
                     Slagtekalkuner
                  
                  
                     —
                  
                  
                     1,28 × 109
                     
                  
                  
                     1,28 × 109
                     
                  
                  
                     I brugsvejledningen for tilsætningsstoffet og forblandingen angives oplagringstemperatur, holdbarhed og pelleteringsstabilitet
                     Tillades anvendt i foder, der indeholder de tilladte coccidiostatika diclazuril, halofuginon, monensinnatrium, robenidin, maduramicinammonium og lasalocidnatrium
                  
                  
                     Uden tidsbegrænsning
                  
               
                     Kalve
                  
                  
                     3 måneder
                  
                  
                     1,28 × 109
                     
                  
                  
                     1,28 × 109
                     
                  
                  
                     I brugsvejledningen for tilsætningsstoffet og forblandingen angives oplagringstemperatur, holdbarhed og pelleteringsstabilitet
                  
                  
                     Uden tidsbegrænsning«